Årsberetning for Econa Vestfold for 2021

# Innledning

Econa Vestfold har som alle hatt et krevende år i 2021. Aktivitetsnivået ble påvirket av nedstengingsperioder og begrensninger som følge av korona-pandemien. Noen arrangementer har blitt avlyst, andre har funnet en annen form enn opprinnelig planlagt. Totalt sett har aktivitetsnivået likevel vært forsvarlig. Ved inngangen til 2021 hadde lokalavdelingen *687* medlemmer og pr. 31.12.2021 *702* medlemmer. Antall student- og ungmedlemmer var ved utgangen av året *90.* Vi har en gjennomsnittsalder for våre medlemmer på 45 år.

# Faglige og sosiale arrangementer

Vestfoldavdelingen inviterte til 8 arrangementer i 2021. I utgangspunktet var dette en økning fra 2020, men 3 arrangementer måtte avlyses pga. myndighetenes retningslinjer.

Econa Vestfold egne arrangementer har både en faglig og sosial profil. De fleste arrangementene er i hovedsak av faglig karakter, men hvor en legger vekt på tid til mingling og å bli kjent. Mingledelen har naturlig nok blitt mer krevende i 2021. To årlige arrangementer skal i hovedsak være sosiale (julesamling og sommerfest), men begge måtte dessverre avlyses i 2021.

Styrenettverket, er et felles initiativ mellom Econa Vestfold, Tekna og Advokatforeningen. Det ble dessverre ikke gjennomført aktiviteter i Styrenettverket i 2021

Følgende arrangementer er gjennomført i 2021:

# 22. januar Pensjon er komplisert - selv for økonomer

Godt gjennomført foredrag av Birger Myhr om pensjon. Vi var ca 15 personer til stede og hvor man fikk en god gjennomgang av ting å tenke til man skal pensjonere seg. Noe å ta med seg fra foredraget: Sparing i indeksfond er alltid bedre enn sparing i bank sett over en hvilken som helst 10-års periode de siste 50 år.

**2.mars:** **Aksjer og markedsutsikter for 2021- Sparebank1 Markets**

Peter Hermanrud, sjefsstrateg fra SpareBank 1 Markets holdt et lunsj-webinar der han gav sitt syn på markedet og vurdering av aksjer. Det var rundt 110 påmeldte og rundt 60 som deltok. Tilbakemeldingene var gode i etterkant.

1. **april**: **Designing Artificial Intelligence Applications: The Good, The Ugly and the Reality**

*Penneo Dokumentnøkkel: QWDSZ-IF7TC-J35T5-XXDUU-XZMS6-6JDIZ*

På dette webinaret ble historien av kunstig intelligens presentert, fra begynnelsen i Dartmouth-seminaret 1956 til i dag. Også utviklingen og fremtidsutsiktene ble diskutert. Målet var å gi et riktig bilde av hva teknologien er tenkt å kunne bidra med og hva den ikke egner seg til, samt hvordan teknologien fikk større oppmerksomhet.

Webinaret ble arrangert i samarbeid med Foreningen Kunstig intelligens og robotikk i Norge.

Foredragsholder var Dr. Aurilla Aurelia Arntzen ved Universitetet i Sørøst-Norge. Det var ca. 60 påmeldte.

# august: Familiedag & sommerfest – Høyt og lavt

I august skulle ECONA Vestfold for tredje gang en familiedag på Høyt og Lavt i Svarstad. Dette er et populært arrangement, med ca 40 deltagere i 2020. På grunn av Covid 19 måtte dette arrangementet dessverre utgå.

# 27. oktober Rapportering med BI

Engasjerende gjennomgang med en introduksjon i «Rapportering med Power BI» ble gjennomgått med et intensivkurs på 6 timer. De 20 plassene til kurset ble utsolgt i løpet av kort tid og ble gjennomført som et webinar pga Covid situasjonen. De fleste deltagerne hadde lite eller ingen erfaring med Power BI og det ble mye nytt for alle og enhver, men med de gode pedagogiske egenskapene til Helge Klungland klarte han å holde engasjementet oppe. Planen var å kjøre et oppfølgingskurs i 2022, men pga sykdom ble det kansellert. Vi håper å få kjørt det på et senere tidspunkt da det virker som denne kunnskapen var ettertraktet av Econas medlemmer.

# 9.november Webinar makroøkonomi: Ut av korona og rett i en høykonjunktur?

I november arrangerte vi et nytt webinar med deltakelse fra SpareBank 1 Markets. Denne gangen holdt Harald Magnus Andreassen, sjeføkonom webinaret. Temaet var status på makroøkonomien og mulig risiko fremover. Inflasjon ble trukket frem. Seminaret hadde rundt 30 deltakere.

**24.november Besøk til Preus Fotomusem**

Utgikk pga for dårlig tilslutning

# Desember Econa Vestfolds Julesamling

Det tradisjonelle julebordet som var planlagt i desember ble på grunn av smittevernhensyn avlyst. Det var planlagt julesamling på The Nordic Tenors julekonsert i Oseberg kulturhus i Tønsberg. Denne ble dessverre avlyst pga pandemien.

# Annen aktivitet

*Penneo Dokumentnøkkel: QWDSZ-IF7TC-J35T5-XXDUU-XZMS6-6JDIZ*

**Representantskapet:** Econas representantskap er foreningens høyeste organ. Representantskapet består av 22 medlemmer som velges direkte fra de ulike regionene, 14 lokalavdelingsledere og 6 studentrepresentanter. Representantskapsmøte avholdes en gang i året. Fra styret i Econa Vestfold deltok styrets leder. Econa Vestfolds styre har vært involvert i de sakene som er tatt opp på representantskapsmøtet.

**Econakonferanse:** 2 fra styret deltok på den sentrale Econakonferansen.

**Mentor-program** Universitetet Sør-Øst Norge: 2 fra styret har deltatt i mentorprogrammet for USN i 2021/2022.

**Styremøter og styreseminar:** Det er avholdt fire styremøter etter årsmøtet i mars 2021. I tillegg 2 styremøter i 2022. På grunn av pandemien har dessverre de fleste av disse blitt avholdt digitalt. Styret har også hatt møte med Econa sentralt, med bl.a leder Nina Riibe for gjennomgang og diskusjon rundt ny strategi for Econa.

**Årsmøte for året 2021** blir avholdt 23. mars 2022 på Hotell Klubben i Tønsberg.

# Regnskap 2021

Econa Vestfold går i 2021 med et overskudd på kr 94.884 mot et overskudd på kr 28.896 i 2020. EK pr 31.12.2021 er kr 228.743 mot kr 133.859 per 31.12.2020.

Overskuddet i 2020 og 2021 skyldes i stor grad reduksjon i antallet arrangement grunnet covid-19 situasjonen. Hvert enkelt arrangement har blitt noe dyrere å arrangere, grunnet smittevernhensyn og kostnader knyttet til dette.

Det legges opp til å benytte tildelte midler til arrangementer utover i 2022. Ubenyttede midler i lokalavdelingene kan tilbakekalles av Econa sentralt for omdisponering til andre lokalavdelinger med større aktivitetsnivå.

# Tillitsvalgte

*Penneo Dokumentnøkkel: QWDSZ-IF7TC-J35T5-XXDUU-XZMS6-6JDIZ*

Styret i Econa Vestfold har siden årsmøtet 2021 bestått av:

Styreleder Øivind Næss

Nestleder Martin Rasmussen Økonomiansvarlig Kristian Bornstedt Styremedlem Anette Fadum

Styremedlem Jan Mäkelä

Styremedlem Kathinka Vonheim Nikolaisen

Styremedlem Tallak Helle Bjerkholt

Styremedlem Rune A. Lundring

 Revisor Helle Baltzersen Berg

Tønsberg

Styret for Econa Vestfold

Øivind Næss (Sign) Kristian Bornstedt (Sign) Jan Mäkelä (Sign) Anette Fadum (Sign)

Tallak Helle Bjerkholt (Sign) Martin Rasmussen (Sign) Kathinka Vonheim Nikolaisen (Sign)

Rune A. Lundring (Sign)